EkBass/fiwiki-20250220-pages-articles huggingface dataset:
Gate to the East

Gate to the East () on Suzhoussa Kiinassa sijaitseva 302 metriä korkea pilvenpiirtäjä, joka on kaupungin toiseksi korkein rakennus. Torni rakennettiin vuosina 2004–2015, ja siinä on 66 kerrosta. Tornissa on hotelli sekä asuin- ja toimistohuoneita. Gate to the East sijaitsee itäisessä Suzhoussa Jinji-järven vieressä. Rakennus on saanut vaikutteita 1000–1800-luvuilla rakennetuista Suzhoun puutarhoista. Molemmmissa torneissa on teräsyhdin, ja ne on päällystetty komposiittimateriaaleilla. Torni sai kriittikkiä sen epätavallisesta muodosta, ja sitä verrattiin esimerkiksi housuihin. == Lähteet == Luokka:Kiinan pilvenpiirtäjät Luokka:Suzhou
Pienlaikkukirvari

Pienlaikkukirvari (Eupeodes corollae) on mustakeltainen kukkakärpäslaji. Pienklaikkukirvarin vartalon pituus on 7–10.5 mm. Sen väritys muistuttaa mehiläisiä ja ampiaisia, mikä saattaa suojella niitä saalistajilta. Aikuisen värikuvio vaihtelee sen mukaan, millaisessa lämpötilassa yksilö on viettänyt kotelovaiheensa. Pienlaikkukirvarit syövät kirvoja, ja niitä on käytetty kasvihuoneissa kirvojen biologiseen torjuntaan. Ne vaeltavat alueelta toiselle vuodenaikojen ja saaliseläinten saatavuuden mukaan. == Lähteet == == Aiheesta muualla == * Pienlaukkukirvari Ötökkätieto Luokka:Kärpäset
Myre

Myre on taajama Øksnesin kunnassa Nordlandin läänissä Norjassa ja kuntansa hallinnollinen keskus. Taajaman pinta-ala on 1,8 neliökilometriä ja asukasluku 2 211 vuonna 2023. ==Lähteet== ==Aiheesta muualla== Luokka:Norjan taajamat Luokka:Øksnes
Øksnesin kirkko

Øksnesin kirkko () on Øksnesin kunnassa Nordlandin läänissä Norjassa sijaitseva puinen ristikirkko vuodelta 1796. ==Lähteet== ==Aiheesta muualla== Luokka:Øksnes Luokka:Norjan puukirkot
Langenesin kirkko

Langenesin kirkko () on Øksnesin kunnassa Nordlandin läänissä Norjassa sijaitseva puinen ristikirkko vuodelta 1796. ==Lähteet== ==Aiheesta muualla== Luokka:Øksnes Luokka:Norjan puukirkot
Alsvågin kirkko

Alsvågin kirkko () on Øksnesin kunnassa Nordlandin läänissä Norjassa sijaitseva puinen pitkäkirkko vuodelta 1923. ==Kuvia== IMG 1601a - Alsvåg kirke.jpg|Kirkko sisältä. ==Lähteet== ==Aiheesta muualla== Luokka:Øksnes Luokka:Norjan puukirkot
Myren kirkko

Myren kirkko () on Øksnesin kunnassa Nordlandin läänissä Norjassa sijaitseva betonikirkko vuodelta 1979. ==Lähteet== ==Aiheesta muualla== Luokka:Øksnes Luokka:Norjan kivikirkot
Andan majakka

Andan majakka () on Øksnesin kunnassa Nordlandin läänissä Norjassa sijaitseva majakka. Se perustettiin vuonna 1932 ja automatisoitiin sekä jätettiin miehittämättömäksi 1987. Anda oli viimeinen Norjaan perustettu miehitetty majakka. ==Lähteet== ==Aiheesta muualla== Luokka:Norjan majakat Luokka:Øksnes
Ove Kristian Sundberg

Ove Kristian Sundberg (22. kesäkuuta 1932 Øksnes – 4. helmikuuta 2019) oli norjalainen urkuri ja musiikkihistorioitsija. Hän toimi Bodøn tuomiokirkon urkurina 1962–1975 ja Agderin konservatorion rehtorina 1975–1976. Vuosina 1979–1987 hän työskenteli Oslon yliopistossa, kunnes hänet nimettiin musiikintutkimuksen professoriksi Trondheimin yliopistoon 1988. Hän siirtyi professoriksi Oslon yliopistoon vuonna 1994. ==Julkaisuja== * Musikk og liturgi (1971) * Pythagoras og de tonende tall (1980) * Igor Stravinskij – og hans musikkforståelse (1983) * Musikktenkningens historie I, Antikken (2000) * Musikktenkningens historie II, Middelalder-renessanse (2002) * Musikktenkningens historie III, Barokken (2007) * J.S. Bach – En vandring blant klingende katedraler (2010) ==Lähteet== ==Aiheesta muualla== Luokka:Norjalaiset historioitsijat Luokka:Norjalaiset urkurit Luokka:Norjalaiset professorit Luokka:Oslon yliopiston professorit Luokka:Rehtorit Luokka:Vuonna 1932 syntyneet Luokka:Vuonna 2019 kuolleet
Peter Adler Alberti

Peter Adler Alberti (10. heinäkuuta 1851 Kööpenhamina – 14. kesäkuuta 1932 Kööpenhamina) oli tanskalainen juristi ja vasemmistoreformipuolueen poliitikko, joka toimi kansanedustajana vuosina 1892–1908 ja Tanskan oikeusministerinä 1901–1908. Hän tunnusti vuonna 1908 kavaltaneensa valtiolta useita miljoonia kruunuja, ja hänet tuomittiin vuonna 1910 kahdeksaksi vuodeksi kuritushuoneeseen, mutta armahdettiin jo vuonna 1917. Albertin tapaus johti Jens Christian Christensenin hallituksen eroon. ==Lähteet== ==Aiheesta muualla== * Dansk Biografisk Leksikon Luokka:Tanskan oikeusministerit Luokka:Tanskalaiset juristit Luokka:Vuonna 1851 syntyneet Luokka:Vuonna 1932 kuolleet
Manhattan Life Insurance Building

Manhattan Life Insurance Building oli New Yorkin Manhattanilla sijainnut pilvenpiirtäjä. Valmistuessaan vuonna 1894 se oli maailman korkein tornitalo.Joseph J. Korom: The American Skyscraper, 1850–1940: A Celebration of Height, s. 197–199. Branden Books, 2008. Google Books World's Tallest Towers The Skyscraper Museum. Viitattu 21.7.2024. Se sijaitsi lähellä Broadwayn ja Wall Streetin risteystä osoitteessa 64–66 Broadway.Melissa Matlins: Manhattan Life Insurance Company Building The Skyscraper Museum. Viitattu 21.7.2024. Talo rakennettiin vuosina 1893–1894 vakuutusyhtiö Manhattan Life Insurance Companyn pääkonttoriksi. Sen suunnitteli arkkitehtitoimisto Kimball & Thompson, joka voitti vuonna 1892 järjestetyn suunnittelukilpailun. Talon korkeus oli 106 metriä, josta ylimmät 31 metriä muodosti torni kupoleineen ja lyhtyineen. Kerroksia oli 19, niistä kolme ylintä torniosassa. Manhattan Life Insurance Building syrjäytti Manhattanille vuonna 1890 valmistuneen New York World Buildingin maailman korkeimpana tornitalona, mutta piti ennätystä hallussaan vain seitsemän kuukautta. Talon avajaisia nimittäin vietettiin 1. toukokuuta 1894, mutta jo 30. marraskuuta samana vuonna vihittiin vielä korkeampi Philadelphian kaupungintalon torni. Jos Philadelphian kaupungintaloa ei lasketa, Manhattan Life Insurance Building oli maailman korkein pilvenpiirtäjä vuoteen 1899, jolloin sen ohitti niin ikään Manhattanille valmistunut Park Row Building. Manhattan Life Insurance Building ulottui Broadwaylta korttelin läpi New Streetin puolelle. Se oli perustustensa betonisten kasuunien ansiosta teknisesti uraauurtava ja myös ensimmäisiä sähköistä ilmanvaihtoa käyttäneitä rakennuksia. Talon pohjakaava oli kahdeksannesta kerroksesta ylöspäin U-kirjaimen muotoinen, ja avoimella eteläsivulla sen pääsiipiä yhdisti viidennentoista kerroksen korkeudella kuparilla verhoiltu rautainen kulkusilta. Manhattan Life Insurance Building oli myös ensimmäinen pilvenpiirtäjä, jossa ylempien kerrosten huoneistoista perittiin korkeampia vuokria. Rakennusta levennettiin sen pohjoispuoliselle tontille vuonna 1904. Manhattan Life Insurance -yhtiön pääkonttori muutti muualle vuonna 1936, ja talo purettiin vuonna 1963. Paikalla on nykyään Bank of New York Building -pilvenpiirtäjän (1 Wall Street) laajennusosa. ==Lähteet== ==Aiheesta muualla== Luokka:Financial District (Manhattan) Luokka:Manhattanin pilvenpiirtäjät Luokka:New Yorkin entiset rakennukset ja rakennelmat
Hisor–Alai

Hisor–Alai on Pamir–Alain vuoristoalueeseen kuuluva vuoristo Keski-Aasiassa. Sen itäosa kuuluu Kirgisiaan, keskiosa Tadžikistaniin ja länsiosa Uzbekistaniin. Pääosin itä-länsisuuntainen vuoristo rajoittuu pohjoisessa Fergananlaaksoon ja Kyzylkumin itäosaan sekä etelässä Qarshin aroon, Tadžikistanin syvänköön ja Alailaaksoon. Hisor–Alain pituus on noin 900 kilometriä ja leveys lännessä 150 ja idässä 80 kilometriä. Monet huiput kohoavat yli 5 000 metrin korkeuteen. Korkein kohta on Masttšohin solan lähellä sijaitseva Skalistyi (5 621 metriä). Vuoriston itäosan muodostaa Alain vuorijono pohjoisine reunavuorineen. Siihen yhtyvät Masttšohissa läntiset Turkestanin, Zarafšonin ja Hisorin vuorijonot, joiden jatkeisiin kuuluvat muun muassa Nurotavuoret. Keskeiset vuorijonot ovat jyrkkärinteisiä alppivuoria, joiden huipulla on ikilunta ja jäätiköitä. Tektonisesti ne ovat variskilaisen kauden poimuvuoria, jotka ovat muodostuneet sedimentti- ja metamorfisista kivilajeista sekä granitoideista. Alueen hyötykaivannaisiin kuuluvat volframi, molybdeeni, arseeni, kulta, elohopea, antimoni, kivihiili ja rikki. Vuorten tuulenpuoleisten länsi- ja lounaisrinteiden sademäärä on jopa 2 000 millimetriä vuodessa, kun taas tuulen alapuolisilla rinteillä sademäärä jää 200–500 millimetriin. Joet kuuluvat pääosin Zarafšonin ja Amudarjan vesistöalueisiin. Vuorten reuna-alueilla on puoliaavikkojen ruoho- ja heinäkasvillisuutta, ylempänä subtrooppista aroa, harvoja katajametsiä ja niittyaroa ja ylinnä subalppisia ja alppiniittyjä. Länsiosassa kasvaa paikoitellen pähkinäpuita, vaahteroita ja muita lehtipuita. ==Lähteet== Luokka:Kirgisian vuoristot Luokka:Tadžikistanin vuoristot Luokka:Uzbekistanin vuoristot
Auberive

Auberive on kunta Koillis-Ranskassa Haute-Marnen departementissa Grand Estin alueella. Se sijaitsee Aubejoen varrella, noin 27 kilometriä Langresin kaupungista länteen. Auberiven kylä syntyi vuonna 1135 perustetun sisterssiläisluostarin ympärille, joka oli alun perin vain joukko luostarin palveluksessa olleita maallikkoveljiä. Auberiven luostari oli Clairvaux’n luostarin 24. tytärluostari. 1200-luvulla luostari oli varakas omistaen lukuisia navettoja ja myllyjä. 1600- ja 1700-luvuilla luostarin rakennukset rakennettiin uudelleen. Ranskan suuren vallankumouksen aikana luostarikunnat hajotettiin vuonna 1790, ja Auberiven luostari myytiin valtion omaisuudeksi. Caroillon de Vandeul osti luostarin ja asennutti sen itäsiipeen puuvillakutomon vuosina 1797–1807. Yritys ei kuitenkaan menestynyt, ja Vandeulin perhe päätti muuttaa luostarin toiseksi asuinpaikakseen. Vandeulin poika myi luostarin valimomestari Bordetille, joka purki 1700-luvun kirkon rakentaakseen masuunin kuuden kilometrin päähän. Vuonna 1856 rakennukset muutettiin vankilaksi, jonka jälkeen se toimi muun muassa vuosina 1894-1924 maatalouden opetuslaitoksena. Vuonna 2005 nykyiset omistajat avasivat luostarin yleisölle ensimmäistä kertaa sen historiassa. Nykyään luostari on kulttuurikeskus. ==Lähteet== ==Aiheesta muualla== Luokka:Haute-Marnen kunnat
Bay-sur-Aube

Bay-sur-Aube on kunta Koillis-Ranskassa Haute-Marnen departementissa Grand Estin alueella. Se sijaitsee Aubejoen varrella, noin 26 kilometriä Langresin kaupungista länteen. Kunnan keskustassa oleva goottilainen Saint-Hippolyten kirkko on peräisin 1200-luvulta. Pohjoisen sivukappelissa on alttaritaulu, joka kuvaa pyhän Hippolytoksen marttyyrikuoleman. Kirkko on luokiteltu historialliseksi muistomerkiksi 21. toukokuuta 1906. ==Lähteet== ==Aiheesta muualla== Luokka:Haute-Marnen kunnat
Neulelanka

Neulelanka on neulonnassa käytettävä lanka. Neulelangat sisältävät yleensä tavallista villaa ja polyamidia, mutta jotkut neulelangat koostuvat merseroidusta puuvillasta. Joskus neulelangat sisältävät myös alpakan villaa, mohairvillaa ja merinovillaa. Joskus neulelankakerät ovat monivärisiä, jolloin neuleesta tulee monivärinen ilman että lankakerää tarvitsee välillä vaihtaa. Langan menekki esimerkiksi villasukkaan riippuu paitsi neulojan käsialasta ja sukkien käyttäjän jalan koosta, myös käytettävän langan laadusta. == Lähteet == Luokka:Neulonta Luokka:Tekstiilien raaka-aineet
Freeway

Freeway (oikealta nimeltään Leslie Edward Pridgen, s. 1978 Philadelphia) on yhdysvaltalainen rap-artisti. Hänen debyyttilevynsä Philadelphia Freeway julkaistiin vuonna 2003 Roc-A Fella Recordsilla. Albumi menestyi hyvin saaden kultalevyn ja sen menestynein single oli "What We Do" jossa esiintyi vierailevina artisteina Jay-Z ja Beanie Sigel. Hän julkaisi seuraavan albuminsa vasta vuonna 2007 ja se ei myynyt yhtä paljon kuin edeltäjänsä eikä sillä ollut erinäisiä hittejä. Vuonna 2009 hän erosi Roc-A Fella Recordsilta ja Philadelphia Freeway 2 julkaistiin Real Talk Entertaimentillä. Hänen myöhemmät albuminsa Diamond In The Ruff, Free Will ja Think Free eivät menestyneet. == Yksityiselämä == Freeway on muslimi ja on suorittanut pyhiinvaelluksen Mekkaan. Hän kärsii munuaisen vajaatoiminnasta ja viimeisin levy Think Free käsittelee osittain tätä aihetta. Hän sai vuonna 2019 munuaistensiirron Luokka:Yhdysvaltalaiset hip hop -artistit
Hiilibudjetti

Hiilibudjetti on konsepti, jossa verrataan hiilen kiertokulkua talouden käsitteisiin. Sitä käytetään kahdessa eri merkityksessä. Kun analysoidaan ilmakehän hiilipitoisuuden ”tulot ja menot” eli päästölähteet ja hiilinielut, voidaan puhua budjetista vuositasolla. Tällöin tarkastellaan yleensä koko maailmaa kokonaisuutena. Jos halutaan laskea ”paljonko meillä on vielä varaa päästää kasvihuonekaasuja”, termiä käytetään kuvaamaan tiettyyn ilmastotavoitteeseen suhteutettua hiilen määrää, joka voidaan päästää ilmakehään. Tyypillisesti ilmastotavoitteeksi asetetaan lämpenemisen pysyminen tietyn rajan alapuolella tietyllä todennäköisyydellä. Kansainvälinen ilmastopaneeli IPCC:n julkaisemien laskelmien mukaan ilmaston lämpenemisen pitämiseksi 50 prosentin todennäköisyydellä 1,5 asteessa, jäljellä oleva hiilibudjetti vuoden 2020 alussa oli kaikkiaan 500 miljardia hiilidioksiditonnia. Globaalin budjetin jakaminen oikeudenmukaisesti eri maiden kesken ei ole yksiselitteinen asia. == Lähteet == == Aiheesta muualla == * Figures from the Global Carbon Budget 2024 CC-lisenssillä jaettava kuvapankki vuoden 2024 budjetista Luokka:Hiili Luokka:Ilmastonmuutos
Saint-Loup-sur-Aujon

Saint-Loup-sur-Aujon on kunta Koillis-Ranskassa Haute-Marnen departementissa Grand Estin alueella. Se sijaitsee Aujonjoen varrella, noin 24 kilometriä Langresin kaupungista länteen. Saint-Loup-sur-Aujonin kylä on nimetty seurakunnan suojelijan Loup Troyeslaisen mukaan. Hän oli Troyesin piispa, jonka sanotaan torjuneen hunnien hyökkäysen vuonna 451 ja estäneen Attilaa tuhoamasta kaupunkia. Kirkkoa vastapäätä oleva luostari on perustettu vuonna 1838. Luostari toimi lähes 130 vuoden. Alkuperäinen kappeli korvattiin vuonna 1875 goottilaisella kappelilla. ==Lähteet== ==Aiheesta muualla== Luokka:Haute- Marnen kunnat
Kitob

Kitob () on kaupunki ja Kitobin piirin hallinnollinen keskus Qashqadaryon alueella Uzbekistanissa. Se sijaitsee Qashqadaryo- ja Okdaryojokien välisessä Shahrisabzin-Kitobin laaksossa 115 kilometriä alueen pääkaupungista Qarshista koilliseen. Kaupungissa oli 40 800 asukasta vuonna 2016. Kitobin paikalla on sijainnut muinainen Kešin kaupunki, joka mainitaan kiinalaisissa ensimmäisen vuosituhannen lähteissä eri nimillä Samarkandia edeltäneenä Sogdianan pääkaupunkina. Arkeologisten tutkimusten mukaan se oli perustettu 200–100-luvulla ennen ajanlaskun alkua. Kitobin lähellä sijaitsevat 700–600-luvulla eaa. rakennetun suuren Uzunqirin linnoituksen rauniot, joiden on arveltu olevan Aleksanteri Suuren Keski-Aasian sotaretken yhteydessä mainittu Nautaka. Arabialaisten maantieteilijöiden mukaan Kešissä oli 900-luvulla raunioitunut linnake ja sisäkaupunki, asuttu esikaupunki sekä siihen liittynyt toinen kaupunki, joka lienee Kitobin eteläpuolella sijaitseva nykyinen Shahrisabz. Sisäkaupungissa ollutta suurmoskeijaa pidettiin Samarkandin jälkeen Sogdianan kauneimpana. 1000–1100-luvulla Keš siirtyi Shahrisabzin paikalle ja entinen kaupunki hylättiin. Kitob syntyi uudelleen maakuntakeskukseksi 1700-luvulla. Sen kautta kulkee Gʻuzorin ja Samarkandin välinen maantie. Kaupungin lähellä on Qarshista haarautuvan sivuradan pääteasema. Kitob on maatalousalueen keskus, jossa on muun muassa puuvilla- ja viiniteollisuutta. Sen lähistöllä sijaitsevat Uzbekistanin tiedeakatemian tähtitieteen instituutin observatorio ja Kitobin geologinen luonnonpuisto. ==Lähteet== Luokka:Qashqadaryon alue Luokka:Uzbekistanin kaupungit
Kansalaislibertarismi

Kansalaislibertarismi on poliittisen ajattelun kanta, joka tukee kansalaisvapauksia ja -oikeuksia tai korostaa yksilön oikeuksien ja henkilökohtaisten vapauksien ensisijaisuutta kaikenlaiseen auktoriteettiin (kuten valtioon, yhtiöön, vertaispaineen kautta asetettuihin yhteiskunnallisiin normeihin ja niin edelleen) nähden. Luokka:Liberalismin suuntaukset
Jens Juel

Jens Juel (1745–1802) oli tanskalainen taidemaalari. Hän opiskeli ensin Hampurissa ja sitten Kööpenhaminan taideakatemiassa. Vietettyään useita vuosia ulkomailla, muun muassa Italiassa ja Pariisissa, hän sai kotimaahan palattuaan nimityksen hovimaalariksi ja taideakatemian professoriksi sekä myöhemmin sen johtajaksi. Hän oli Pohjoismaissa aikansa suosituin muotokuvamaalaari. Hänen maalauksensa esittävät 1700-luvun lopun Tanskan ja Norjan tunnetuimpia henkilöitä. Lisäksi hän maalasi maisemia ja kukka-asetelmia siroon Ludvig XVI:n tyyliin.Tietosanakirja 1909, osa 11, Hakusana: Juel, Jens ==Maalauksia== Selbstbildnis an der Staffelei (1766).jpg|Omakuva, 1766. Augusta Louise zu Stolberg-Stolberg (1753-1835).jpg|Augusta Louise Bernsdorff (s. Stolberg- Stolberg) (1753–1835). maalaus 1780. Niels Ryberg med sin søn Johan Christian og svigerdatter Engelke, f. Falbe (Det Rybergske familiebillede).jpg|Niels Ryberg ja hänen poikansa Johan Christian ja miniänsä Engelke, s. Falbe, maalaus 1796–1797. ==Lähteet== ==Aiheesta muualla== Luokka:Tanskalaiset taidemaalarit Luokka:Vuonna 1745 syntyneet Luokka:Vuonna 1802 kuolleet
Muslim Council of Britain

Muslim Council of Britain on brittiläinen sateenvarjojärjestö, johon kuuluu yli viisisataa brittiläisten muslimien järjestöä, moskeijaa ja koulua. Se on muun muassa kannustanut muslimeja ja näiden järjestöjä osallistumaan yhteiskunnalliseen elämään ja tuottanut islamin opetusmateriaalia kouluihin.Muslim Council of Britain Religious Education Council, viitattu 21.7.2024 Muslim Council of Britain perustettiin Brentin kaupungintalolla Lontoossa 23. marraskuuta 1997. Sen ensimmäinen yleiskokous pidettiin 1. maaliskuuta 1998.MCB Through The Years Muslim Council of Britain, viitattu 21.7.2024 Työväenpuolue katkaisi yhteistyön Muslim Council of Britainin kanssa vuonna 2009. Myöhemmät konservatiivien muodostamat hallitukset pääsääntöisesti pidättäytyivät yhteistyöstä, mutta periaatetta noudatettiin epäjohdonmukaisesti.Dan Sabbagh, Muslim Council says UK ministers' refusal to cooperate has had 'tragic consequences' The Guardian 22.2.2021, viitattu 21.7.2024 Helmikuussa 2024 hallitus vetosi järjestön johtohahmojen aiempiin kantoihin, jotka ovat olleet hallituksen perusarvojen vastaisia ja joista ei ollut sanouduttu eksplisiittisesti irti. Tällä viitattiin ilmeisesti vuoden 2009 tapaukseen, jossa varapääsihteeri Daud Abdullah allekirjoitti Istanbulissa julistuksen, jossa hyväksyttiin iskut laivastoa vastaan mikäli se yrittäisi estää asekuljetukset Hamasille. Muslim Council of Britain sanoutui irti Abdullahin teosta, ja Abdullah erosi kohun seurauksena.Daniel Boffey, ‘We’re a political punchbag’: Muslim Council chief baffled by MoD move to cut ties The Guardian 14.3.2024, viitattu 21.7.2024 Muslim Council of Britain on muun muassa antanut neuvoa armeijassa olevia muslimeja palvelevien imaamien valinnassa, tukenut viranomaisia muslimien valistamisessa koronapandemian aikana ja pyrkinyt lisäämään jäsenjärjestöjensä tietoisuutta ilmastonmuutokseen vastaamisen keinoista. Järjestö on usein tehnyt terrorisminvastaisia julkilausumia sekä muslimien tekemien että muslimeihin kohdistuneiden terrorististen rikosten tiimoilta.Muslims Against Terrorism Muslim Council of Britain, viitattu 21.7.2024 Vuonna 2021 Muslim Council of Britainin pääsihteeriksi valittiin ensimmäisenä naispuolisena ja siihen saakka nuorimpana johtajana Zara Mohammed. Hän on pitänyt Muslim Council of Britainia ”helppona syntipukkina”, jota hänen mukaansa on osoiteltu kulttuurisodissa. Muihin Muslim Council of Britainin johtajiin on kuulunut esimerkiksi Iqbal Sacranie.Sir Iqbal Sacranie National Portrait Gallery, viitattu 21.7.2024 == Lähteet == Luokka:Islamilaiset järjestöt Luokka:Uskonto Yhdistyneessä kuningaskunnassa Luokka:Brittiläiset järjestöt
Eino Rostén

Eino Isak Arvo Rostén (21. heinäkuuta 1884 Maarianhamina – 19. joulukuuta 1980 Vaasa)Kuolinilmoitus, Eino Isak Arvo Rostén, Hufvudstadsbladet, 1981, No 5, sivu 5, julkaistu 6.1.1981 oli suomalainen opettaja ja Vaasan kaupunginjohtaja vuosina 1933–1953.Päivästä päivään. 50 v. täytti..., Helsingin Sanomat, 22.07.1934, nro 193, s. 6, Kansalliskirjaston digitaaliset aineistot. Viitattu 21.07.2024Kuka kukin on 1954Ylioppilasmatrikkeli 1902, matrikkelinumero 27818Hautahaku.fi : Rosten Eino Isak Arvo Eino Rosténin vanhemmat olivat kauppias Isak Rostén ja Wilhelmina Wahander. Hän pääsi ylioppilaaksi Turun ruotsalaisesta reaalilyseosta vuonna 1902 ja valmistui filosofian kandidaatiksi 1908 sekä filosofian maisteriksi 1953. Rostén teki opintomatkan Englantiin ja Alankomaihin 1928. Rostén oli Kuopion ruotsalaisen yhteiskoulun opettajana ja johtajana vuosina 1909–1911 ja Hämeenlinnan ruotsalaisessa yhteiskoulussa opettajana 1911–1914 ja johtajana 1912–1914, Vaasan kauppakoulun ja kauppa-apulaiskoulun opettajana Rostén oli 1914-1933. Vuosina 1919–1933 Rostén toimi myös Vaasan kauppakamarin sihteerinä. Vuonna 1927 hän tuli Keskuskauppakamarin jäseneksi ja lisäksi hän oli Suomen satamaliiton hallituksen ja eri rautatiekomiteoiden jäsenenä. Hän oli Vaasan Sähkö Oy:n hallituksen jäsenenä vuodesta 1934, Keskinäinen Vakuutusyhtiö Tarmon hallintoneuvoston jäsenenä vuodesta 1938, Vaasan Messut-osuuskunnan hallintoneuvoston puheenjohtajana vuosina 1935–1951 ja Vaasan Matkatoimisto Oy:n hallituksen jäsenenä 1943–1951. Vuonna 1926 Rostén valittiin Vaasan kaupunginvaltuuston jäseneksi ja vuonna 1933 Vaasan kaupunginjohtajaksi. Hän oli kaupunginjohtajana vuoteen 1953 saakka. Eino Rostén oli naimisissa vuodesta 1910 kansakoulunopettaja Sigrid Alice Erikssonin kanssa. Vuonna 1980 kuollut Eino Rostén on haudattu Vaasan uudelle hautausmaalle. == Julkaisuja == * Vaasan seurakuntien tilien tarkastuskertomus vuosilta 1922-1932; tekijät Eino Levonius ja Eino Rostén. Vaasa 1933 * Vaasan kaupungin rahastot. Vaasan kaupunginhallitus, Vaasa 1944, ruotsiksi nmellä Vasa stads fonder. Vasa stadsstyrelse, Vasa 1944 * Handlande borgerskapet (Handelssocieteten) och Handelsföreningen i Vasa: Historik. Vasa handelskammares publikationer. Vasa 1969 == Käännöksiä == * Aleksis Kivi : De sju bröderna ; i förkortad översättning av Eino Rostén. Skrifter utgivna av Modersmålslärarnas förening, n:o 45. Gleerup, Lund 1935 (alkuteos Seitsemän veljestä) * Mirjam Lehtikanto : Vasa som biblioteksstad ; till svenska av Eino Rostén. Vasa stad, Vasa 1964 (alkuteos Vaasa kirjastokaupunkina) == Lähteet == Luokka:Suomalaiset opettajat Luokka:Vaasan kaupunginvaltuutetut Luokka:Vaasan pormestarit ja kaupunginjohtajat Luokka:Vuonna 1884 syntyneet Luokka:Vuonna 1980 kuolleet
Mamusha

Mamusha () on kaupunki ja kunta Kosovossa. Se sijaitsee Prizrenin piirissä lähellä Prizreniä, josta se irtautui omaksi kunnakseen vuonna 2008. Mamusha on Kosovon ainoa turkkilaisenemmistöinen asutuskeskus. Vuoden 2011 väestönlaskennassa kunnallisrajojen alueella arvioitiin asuneen 5 507 asukasta. Vuoden 2011 väestönlaskennassa Mamushan 5 507 asukkaasta 5 128 oli turkkilaisia, 327 albaaneja, 39 romaneja, 12 aškaaleita ja 1 bosniakki. == Lähteet == Luokka:Kosovon kaupungit Luokka:Kosovon kunnat
Brekstad

Brekstad on taajama ja vuodesta 2005 kaupunki Ørlandin kunnassa Trøndelagin läänissä Norjassa. Taajaman pinta-ala on 2,3 neliökilometriä ja asukasluku 1 039,6 vuonna 2023. ==Lähteet== Luokka:Ørland Luokka:Norjan taajamat Luokka:Norjan kaupungit
Ottersbo

Ottersbo on taajama Ørlandin kunnassa Trøndelagin läänissä Norjassa. Taajaman pinta-ala on 0,29 neliökilometriä ja asukasluku 413 vuonna 2023. ==Lähteet== Luokka:Ørland Luokka:Norjan taajamat
Opphaug

Opphaug on taajama Ørlandin kunnassa Trøndelagin läänissä Norjassa. Taajaman pinta-ala on 0,4 neliökilometriä ja asukasluku 390 vuonna 2023. ==Lähteet== Luokka:Ørland Luokka:Norjan taajamat
Uthaug

Uthaug on taajama Ørlandin kunnassa Trøndelagin läänissä Norjassa. Taajaman pinta-ala on 0,4 neliökilometriä ja asukasluku 371 vuonna 2023. ==Lähteet== Luokka:Ørland Luokka:Norjan taajamat
Karlestrand

Karlestrand on taajama Ørlandin kunnassa Trøndelagin läänissä Norjassa. Taajaman pinta-ala on 0,2 neliökilometriä ja asukasluku 272 vuonna 2023. ==Lähteet== Luokka:Ørland Luokka:Norjan taajamat
Lysøysund

Lysøysund on taajama Ørlandin kunnassa Trøndelagin läänissä Norjassa. Taajaman pinta-ala on 0,4 neliökilometriä ja asukasluku 261 vuonna 2023. ==Lähteet== Luokka:Ørland Luokka:Norjan taajamat
Bjugnin kirkko

Bjugnin kirkko () on Ørlandin kunnassa Trøndelagin läänissä Norjassa sijaitseva puinen ristikirkko vuodelta 1956. ==Lähteet== ==Aiheesta muualla== Luokka:Norjan puukirkot Luokka:Ørland
Hegvikin kirkko

Hegvikin kirkko () on Ørlandin kunnassa Trøndelagin läänissä Norjassa sijaitseva puinen pitkäkirkko vuodelta 1858. ==Lähteet== ==Aiheesta muualla== Luokka:Norjan kivikirkot Luokka:Ørland
Jøssundin kirkko

Jøssundin kirkko () on Ørlandin kunnassa Trøndelagin läänissä Norjassa sijaitseva puinen pitkäkirkko vuodelta 1876. ==Lähteet== ==Aiheesta muualla== Luokka:Norjan puukirkot Luokka:Ørland
Nesin kirkko (Ørland)

Nesin kirkko () on Ørlandin kunnassa Trøndelagin läänissä Norjassa sijaitseva puinen pitkäkirkko vuodelta 1878. ==Kuvia== Nes kirke 008.jpg|Kirkko sisältä ==Lähteet== ==Aiheesta muualla== Luokka:Norjan puukirkot Luokka:Ørland
Ace Rusevski

Ace Rusevski (s. 30. marraskuuta 1956 Kumanovo, Pohjois-Makedonia, Jugoslavia) on entinen Jugoslaviaa edustanut makedonialainen nyrkkeilijä, jonka amatööriura ajoittui 1970-luvulle Jugoslavian lipun alla ja ammattilaisura 1980-luvulla. == Ura amatöörinä == Ace Rusevskista tuli nyrkkeilyuransa aikana nelinkertainen Jugoslavian mestari; 1977 ja 1978 kevyessä ja 1979 ja 1980 kevyessä keskisarjassa. Hän voitti Balkanin mestaruuden vuonna 1975 Sofiassa ja 1976 Zagrebissa sekä vuoden 1979 Välimeren kisat Splitissä. Junioritasolla hänestä tuli höyhensarjan pronssimitalisti vuoden 1974 nuorten EM-kisoissa Kiovassa. Montrealin kesäolympialaisissa 1976 hän eteni välieriin neljällä voitolla ennen kuin hävisi välierissä tulevalle olympiavoittajalle Howard Davisille ja saavutti näin olympiapronssin. Seuraavana vuonna Rusevski voitti EM-mestaruuden Itä-Saksan Hallessa voittamalla Turkin Hasan Oğuzin, Puolan Ryszard Tomczykin, välierässä Länsi-Saksan René Wellerin ja loppuottelussa Itä-Saksan Christian Zornowin. Vuoden 1978 MM-kisoissa Belgradissa hän voitti aluksi Suomen Jouko Moilasen keskeytyksellä 2. erässä, mutta kärsi tyrmäystappion Nigerian Andeh Davidsonille, josta tuli kisoissa sarjan maailmanmestari. Seuraavan vuoden 1979 Kölnin EM-kisoissa Rusevski nyrkkeili sarjaa ylempänä eli kevyessä välisarjassa (alle 63,5 kg), mutta koki heti ensimmäisessä ottelussa pistetappion Länsi-Saksan Karl-Heinz Krügerille. Vuoden 1980 kesäolympialaisissa Moskovassa hän otti aluksi voitot Bulgarian Margarita Atanasovista ja Algerian Boualem Bel Alouanesta, mutta hävisi puolivälierissä niukasti tuomariäänin 2-3 tulevalle kultamitalistille Italian Patrizio Olivalle. Ace Rusevski päätti amatööriuransa Moskovan olympiaturnaukseen oteltuaan amatöörinä 280 ottelua voittaen niistä 267. == Ura ammattilaisena == Rusevskin ammatilaisura alkoi maaliskuussa 1981. Hän saavutti 14 peräkkäistä otteluvoittoa lokakuuhun 1983 mennessä. Kaksi hänen voitoistaan ​​tuli saksalaista Tony Habermayeria vastaan ​​vuonna 1983, jota saattoi pitää nimekkäimpänä nyrkkeilijänä Rusevskin voittamista. Kuitenkaan hän ei noussut titteliotteluihin. Maaliskuusta 1981 kesäkuuhun 1987 hän nyrkkeili ammattilaisena 23 ottelua, joista hän voitti 18, kolme ratkaisematonta ja kaksi tappiota. == Urheilu-uran jälkeen == Ammattilaisuransa jälkeen hän toimi kotiseudullaan Kumanovossa. Hänet nimettiin vuonna 1999 Jugoslaviasta eronneen ja itsenäistyneen kotimaansa Makedonian olympiakomitean "Suurten" joukkoon vuonna 1999. == Lähteet == Luokka:Jugoslavialaiset nyrkkeilijät Luokka:Pohjoismakedonialaiset urheilijat Luokka:Vuonna 1956 syntyneet Luokka:Elävät henkilöt
Gʻuzor

Gʻuzor (uzb. kyrill. Ғузор, ) on kaupunki ja Gʻuzorin piirin hallinnollinen keskus Qashqadaryon alueella Uzbekistanissa. Se sijaitsee G‘uzordaryojoen varrella 55 kilometriä alueen pääkaupungista Qarshista kaakkoon. Kaupungissa oli 24 500 asukasta vuonna 2016. Sogdianan ja Toharistanin välisellä karavaanireitillä sijainnut Gʻuzor on syntynyt arkeologisten tutkimusten mukaan ensimmäisillä vuosisadoilla ennen ajanlaskun alkua. Sen eteläpuolella sijaitsevat Mardtepan linnoituksen rauniot, joka lienee ollut arabivalloitusta edeltävien hallitsijoiden asuinpaikka. Arabien hävitettyä kaupungin elämä jatkui G‘uzordaryon vasemmalla rannalla Gʻuzortepan linnoituksessa, jonka nimenä oli mahdollisesti Surxkat. Gʻuzor mainitaan ensimmäisen kerran 1300-luvun lähteissä. Sen nimi perustunee joen ylityspaikkaan. Muhammad Šaibani hävitti linnoituksen vuonna 1499, ja myöhemmin se oli Buharan kaanikuntaan kuulunut paikallinen varuskunta ja hallintokeskus. Nykyinen kaupunki on perustettu vuonna 1977. Gʻuzorista on maantieyhteydet Qarshiin, Samarkandiin ja Termiziin, ja sen kautta kulkee Qarshista Kitobiin johtava rautatie. Kaupunki on maatalousalueen keskus, jossa on puuvilla- ja elintarviketeollisuutta. ==Lähteet== Luokka:Qashqadaryon alue Luokka:Uzbekistanin kaupungit
Austråttborgen

Austråttborgen on Ørlandin kunnassa Trøndelagin läänissä Norjassa sijaitseva kartano. Se on perustettu 1000-luvulla ja ollut historian saatossa useiden mahtihenkilöiden omistuksessa. Päärakennus, joka on valmistunut vaiheittain vuosisatojen kuluessa, vaurioutui pahasti tulipalossa vuonna 1916, minkä jälkeen se siirtyi valtion omistukseen ja kunnostettiin. ==Lähteet== ==Aiheesta muualla== * Nordenfjeldske Kunstindustrimuseum Luokka:Norjan kartanot Luokka:Ørland
Severin Jørgensen

Jens Severin Jørgensen (31. maaliskuuta 1842 Rostrup, Tanska – 10. tammikuuta 1926 Vester Nebel, TanskaJørgensen, Jens Severin, Dansk Biografisk Leksikon, s. 256 (pdf) ) oli Tanskan osuustoimintaliikkeen perustajia. Hän aloitti uransa kauppiaana Falsterin saarella mutta luopui 1874 kaupasta ja siirtyi paikkakunnalle perustetun osuuskaupan johtajaksi. Hän oli vuodesta 1888 Jyllannin osuuskauppojen keskusosuuskunnan johtaja ja 1896 silloin perustetun Tanskan osuuskauppojen keskuskunnan esimies. Hän vaikutti merkittävällä tavalla Tanskan osuuskauppaliikkeen kehittymiseen ja keskusosuuskunnan toiminnan laajenemiseen myös tuotannon alalle.Tietosanakirja 1909, osa 11, Hakusana: Jørgensen, Severin Jørgensenin veli oli poliitikko Konrad Jørgensen. ==Katso myös== * Coop amba ==Lähteet== ==Aiheesta muualla== Luokka:Tanskalaiset henkilöt Luokka:Osuustoimintaliikkeen vaikuttajat Luokka:Vuonna 1842 syntyneet Luokka:Vuonna 1926 kuolleet
Kjeungskjærin majakka

Kjeungskjærin majakka () on Ørlandn kunnassa Trøndelagin läänissä Norjassa sijaitseva majakka. Se perustettiin vuonna 1880 ja automatisoitiin sekä jätettiin miehittämättömäksi 1987. ==Lähteet== ==Aiheesta muualla== Luokka:Norjan majakat Luokka:Ørland
Zara Mohammed

Zara Mohammed (s. 1991) on brittiläinen muslimiyhteisön johtaja.Zara Mohammed High Profiles, viitattu 21.7.2024 Mohammedin kotikaupunki on Glasgow. Hän syntyi ensimmäisenä neljästä sisaruksesta ja on taustaltaan kolmannen sukupolven pakistanilainen; hänen isovanhempansa varttuivat Multanissa. Mohammed sai maisterin oppiarvon ihmisoikeuksia koskevassa lainsäädännössä. Hän johti Federation of Student Islamic Societies -sateenvarjojärjestöä ja toimi myös Muslim Council of Britainin apulaispääsihteerinä. 31. tammikuuta 2021 Mohammed valittiin Muslim Council of Britainin pääsihteeriksi. Hänestä tuli ensimmäinen nainen kyseisessä asemassa ja nuorin siihen mennessä siihen valittu. Hänet valittiin tehtävään 64 %:n ääniosuudella vastaehdokastaan, imaami Ajmal Masrooria vastaan. Lontoon pormestari onnitteli Mohammedia valinnan johdosta.First woman elected head of Muslim Council of Britain The Nation Press 2.2.2021, viitattu 21.7.2024 Mohammed suoritti hajjin vuonna 2017. Hän pitää ihmisoikeuksia tärkeinä sekä islamissa että muissa uskonnoissa. Hän on puhunut vahvasti uskontojen välisen vuoropuhelun puolesta. Tammikuussa 2022 Mohammed kertoi Iain Dalen ohjelmassa, että hän ei pidä Ahmadiyya-liikettä islamin piiriin kuuluvana, koska Ahmadiyya tunnustaa Muhammadin jälkeen eläneen henkilön profeetaksi. Kriittikot syyttivät häntä sekä islamin uskontunnustuksen virheellisestä tulkinnasta että Ahmadiyyan uskontulkintojen väärinymmärryksestä.Ataul Fatir Tahir, Opinion: Zara Mohammed (MCB) misrepresents Islamic teachings and Ahmadi Muslim views on LBC Al Hakam 28.1.2022, viitattu 21.7.2024 Sarmad Naveed, As a ‘Point of Theology’ the Muslim Council of Britain Doesn’t Understand the Definition of a Muslim Review of Religions 28.1.2022, viitattu 21.7.2024 Helmikuussa 2021 Emma Barnett juonsi BBC Radio 4:n Woman's Hour -ohjelmassa Mohammedin haastattelun, joka kohtasi laajaa kritiikkiä sen vihamieliseksi koetun sävyn takia.April Roach, BBC boss responds to criticism of ‘hostile’ Woman’s Hour interview with leading female Muslim Zara Mohammed The Standard 19.2.2021, viitattu 21.7.2024 Muiden muassa Sayeeda Warsi, Diane Abbott, Naz Shah, Afua Hirsch, Jordan Stephens ja Iqbal Sacranie allekirjoittivat avoimen kirjeen, jossa esitettiin valitus Mohammedin koetusta kaltoinkohtelusta. Kirjeen mukaan Barnett vaikutti toisintavan haastattelussa haitallisia ennakkoluuloja.BBC Woman's Hour accused of 'hostile' interview with Muslim leader BBC 18.2.2021, viitattu 21.7.2024 Barnett oli muun muassa kysynyt naisimaamien määrästä, mutta keskeytellyt Mohammedin vastauksia. == Lähteet == Luokka:Brittiläiset kansalaisaktivistit Luokka:Vuonna 1991 syntyneet Luokka:Elävät henkilöt
Giey-sur-Aujon

Giey-sur-Aujon on kunta Koillis-Ranskassa Haute-Marnen departementissa Grand Estin alueella. Se sijaitsee Aujonjoen varrella, noin 30 kilometriä Chaumontin kaupungista etelään. Giey-sur-Aujonin kylä on joen rannalla. Kylän keskustassa on leikatuilla puilla koristeltu aukio. Vuodesta 1898 lähtien kadut ovat olleet jalkakäytävien reunustamia. Kolme neljäsosaa kunnan alueesta on metsän peitossa, ja niityt ovat laakson pohjalla kylän lähistöllä. Kaupungilla on teollinen menneisyys, josta ei tosin ole enää mitään jäljellä. Vuonna 1781 sinne perustettiin maalattuja kankaita valmisava tehdas, 1800-luvun alussa posliinitehdas ja vuonna 1883 avattiin käsineiden valmistuspaja. Mikään näistä ei toiminut pitkää aikaa. Giey-sur-Aujonin kirkko on peräisin 1200-luvulta. Kirkko on linnoitettu, erityisesti sen korkea ja massiivinen kellotorni, jossa on paksut seinät. ==Lähteet== ==Aiheesta muualla== Luokka:Haute-Marnen kunnat
Toharistan

Toharistan on historiallinen alue Keski-Aasiassa. Se käsitti nykyisen Uzbekistanin ja Tadžikistanin eteläosan sekä Afganistanin pohjoisosan. Nimitystä käyttivät persialaiset ja arabialaiset kirjailijat 800–1200-luvuilla. Toharistan rajoittui pohjoisessa Hisorvuoriin, idässä Pamiriin, etelässä Hindukušiin ja lännessä Murgab- ja Harijokiin. Alue on saanut nimensä tohaareista, jotka hävittivät Kreikkalais-baktrialaisen kuningaskunnan 100-luvulla ennen ajanlaskun alkua. Iranilaista kieltä puhuneilla tohaareilla, joita kutsuttiin kiinalaisilla lähteissä nimellä yuezhit, ei ole yhteyttä Itä-Turkestanin tokaarilaisten kielten puhujiin. Toharistan muodosti ajanlaskun alusta 300-luvulle saakka Kušan-valtakunnan alkuperäisen ydinalueen ja hajosi sen jälkeen pieniksi ruhtinaskunnniksi. 400–500-luvulla se oli hefthaliittien ja 600-luvulta lähtien turkkilaisten alainen. Myöhemmin alue kuului Persiaan. Mongolit valtasivat sen 1200-luvun alussa. Toharistan oli kaupan ja kulttuurin keskus, jolla oli tiiviit suhteet muualle Keski-Aasiaan, Intiaan ja Lähi-Itään. Sillä oli suuri merkitys budhalaisuuden ja manikealaisuuden leviämisessä Keski-Aasiaan. ==Lähteet== Luokka:Afganistanin historia Luokka:Tadžikistanin historia Luokka:Uzbekistanin historia
Iqbal Sacranie

Sir Iqbal Sacranie OBE (s. syyskuu 1951 Zomba) on malawilaissyntyinen, brittiläistynyt muslimiyhteisön johtaja.World Memon Organisation Newsletter 11/2015, viitattu 21.7.2024 Iqbal Sacranie Find and update company information, viitattu 21.7.2024 Sacranie syntyi neljäntenä aasialaistaustaisen perheen kahdeksasta lapsesta Malawissa. Hän muutti perheineen Isoon-Britanniaan vuonna 1969 ja kouluttautui Lontoossa kirjanpitäjäksi.Sir Iqbal Sacranie National Portrait Gallery, viitattu 21.7.2024 Sacranie oli mukana perustamassa Muslim Council of Britainia vuonna 1997 ja toimi sen ensimmäisenä pääsihteerinä. Hänet valittiin tähän tehtävään toistamiseen vuonna 2001.Sir Iqbal Sacranie, the crusader who fought tirelessly against the forced cremation of Muslims that succumbed to the Corona outbreak in Sri Lanka is at the doorstep of a resolute victory World Memon Organisation 11.2.2021, viitattu 21.7.2024 Lisäksi hän on muun muassa johtanut Muslim Aid -järjestöä ja toiminut Islam Channelin vanhempana neuvonantajana.Sir Iqbal Sacranie OBE Islam Channel Awards, viitattu 21.7.2024 ConservativeHome apologises to Sir Iqbal Sacranie Carter-Ruck, viitattu 21.7.2024 Sacranie sai Brittiläisen imperiumin ritarikunnan upseerin arvon vuonna 1999 ja Knight Bachelor -arvon vuonna 2005. Hänellä on vaimo Yasmin, jonka kanssa hän meni naimisiin vuonna 1976. Pariskunta sai kolme poikaa ja kaksi tytärtä.Profile: Iqbal Sacranie BBC 10.6.2005, viitattu 21.7.2024 == Lähteet == Luokka:Brittiläiset kansalaisaktivistit Luokka:Malawilaiset henkilöt Luokka:Vuonna 1951 syntyneet Luokka:Elävät henkilöt
Bryant Butler Brooks

Bryant Butler Brooks (5. helmikuuta 1861 – 8. joulukuuta 1944) oli yhdysvaltalainen republikaanipoliitikko, liikemies, karjatilallinen ja kirjailija. Massachusettsissa syntynyt Brooks toimi Wyomingin seitsemäntenä kuvernöörinä vuosina 1905–1911 https://www.wyohistory.org/encyclopedia/bryant- brooks Brooks syntyi vuonna 1861 Bernardstonissa, Massachusettsissa ja muutti Wyomingin Big Muddyyn vuonna 1880, jossa aloitti liikemiehen uransa ja osallistui ensimmäistä kertaa politiikkaan. https://wyocomet.wyo.gov/repositories/2/resources/1944 == Lähteet == Luokka:Wyomingin kuvernöörit Luokka:Yhdysvaltalaiset republikaanipoliitikot Luokka:Vuonna 1861 syntyneet Luokka:Vuonna 1944 kuolleet
City Island (New York)

City Island on saari ja naapurusto New Yorkin Bronxissa. Sen asukasluku vuonna 2020 oli 4 292\. ==Maantiede== City Island sijaitsee New Yorkin Bronxin koillisosassa. City Island on yhdistetty mantereeseen sillalla saaren pohjoiskärjestä. Asuttuun alueeseen mantereella City Islandia erottaa kuitenkin vielä Pelham Bay Park. City Islandin koilliskärjessä sijaitsee asumaton High Islandin saari, joka on yhdistetty City Islandiin pengertiellä. ==Historia== Paikalliset intiaanit tunsivat nykyisen City Islandin nimellä Minnewits ja myöhemmin saapuneet britit antoivat sille nimen Minneford Island. Nykyisen nimen antoi Benjamin Palmer, joka osti saaren vuonna 1761. Palmerin ajatuksena oli kehittää saaresta New Yorkin kaupungin kanssa kilpaileva kaupan keskus, mutta tämä idea jäi taka-alalle Yhdysvaltain itsenäisyyssodan puhkeamisen myötä. Saaren asukkaiden elinkeino oli kalastus. Vuonna 1830 perustettiin Solar Salt Works, joka tuotti merisuolaa merivettä haihduttamalla. Vuosisadan loppupuolella saarelle asettui monia luotseja, jotka työskentelivät Uudesta-Englannista Manhattanille purjehtineilla laivoilla. Tällä matkalla oleva Hell Gaten salmi tunnettiin vaarallisena purjehdusreittinä. Saarella alettiin myös valmistaa jahteja ja monet liike- elämän vaikuttajista ankkuroivat jahtinsa saarelle. Alusten valmistui oli kasvava ala ja toisen maailmansodan aikana saarella valmistettiin esimerkiksi maihinnousualuksia. Ala taantui sodan jälkeen ja saaren viimeinen telakka Minneford Shipyard lakkautti toimintansa vuonna 1982. Purjeveneiden valmistus on kuitenkin edelleen huomattava ala. laivanrakennuksen ohella saaresta on muodostunut lomakohde ja sillä on monia kesäasuntoja. Saaren pääkatu City Island Avenuen varrella sijaitsee lukuisia meriruokaravintoloita, antiikkikauppoja ja huvivenesatamia. North Wind Undersea Institute on paikallinen merimuseo. ==Väestö== thumb|City Island Avenue. Vuonna 2020 City Islandin asukasluku oli 4 292\. Heistä 17,33 % oli syntynyt ulkomailla ja 11,81 % ei omannut Yhdysvaltojen kansalaisuutta. Kotitalouksien keskimääräinen vuotuinen tulo oli 155 364 dollaria ja mediaanitulot 129 109 dollaria. ==Lähteet== Luokka:Bronx Luokka:New Yorkin saaret
Kulttuurisensitiivisyys

Kulttuurisensitiivisyys tarkoittaa tietoisuutta kulttuurieroista ja niiden kunnioittavaa huomioimista. Se on eri kulttuureista tulevien ihmisten toimivan vuorovaikutuksen kannalta oleellinen ominaisuus.Janelle Barowski, Cultural Sensitivity | Definition, Importance & Examples Study.com, viitattu 22.7.2024 Winston Sieck, What is Cultural Sensitivity and How Does it Develop? Global Cognition 21.9.2021, viitattu 22.7.2024 Huomioitavat kulttuurierot voivat koskea moninaisia asioita, kuten tervehtimistapoja, kehonkieltä, puheen tyylejä ja ruokailutottumuksia. Esimerkiksi Thaimaan kulttuurissa kohteliaana tervehdyksenä pidetään hienoista kumartamista (wai) kättelyn sijaan. Kulttuurisensitiivisyydellä viitataan myös muun muassa valmiuteen käyttää tulkkia, selkokieltä, kuvia tai elekieltä yhteisen sujuvasti puhutun kielen puuttuessa.Kulttuurisensitiivinen työote THL 11.7.2024, viitattu 22.7.2024 Eri määritelmissä on korostettu yksilöllisyyden huomioimista kulttuuritaustoista riippumatta.Antirasistinen sanasto Monikulttuurinen.fi, viitattu 22.7.2024 THL:n mukaan palveluiden kulttuurisensitiivisyys ei viittaa erillisten palveluiden järjestämiseen eri kohderyhmille vaan erilaisista kulttuuritaustoista tulevien henkilöiden tarpeiden tunnistamiseen palveluissa. Kulttuurisensitiivisyys ei edellytä kulttuurirelativismia.Anneli Weiste-Paakkanen, Kulttuurisensitiivinen tutkimus THL 23.5.2018, viitattu 22.7.2024 Perusteluja kulttuurisensitiivisyyden puolesta ovat esimerkiksi yhteiskunnallisen koheesion ja vähemmistöjen hyvinvoinnin edistäminen. Kulttuurisensitiivisyyden sisarkäsite on kulttuurinen kompetenssi. == Lähteet == Luokka:Kulttuurintutkimus
Tom Metzger

Thomas Linton "Tom" Metzger (9. huhtikuuta 1938 Warsaw, Indiana – 4. marraskuuta 2020 Hemet, Kalifornia) oli yhdysvaltalainen uusnatsiTom Metzger Southern Poverty Law Center, viitattu 22.7.2024 . Hän johti perustamaansa White Aryan Resistance -liikettä.Concepción de León, Tom Metzger, Notorious White Supremacist, Dies at 82 The New York Times 12.11.2020, viitattu 22.7.2024 Metzger muutti asepalveluksen suoritettuaan vuonna 1961 Fallbrookiin Kaliforniaan. Hän työskenteli neljänkymmenen vuoden ajan televisioiden korjaajana. Vuonna 1975 hän liittyi Ku Klux Klaniin, jossa hän eteni Kalifornian-osaston johtajaksi. Metzger sai runsaasti mediahuomiota johtaessaan aseistautuneita aatetovereitaan, jotka partioivat Yhdysvaltain ja Meksikon rajalla etsien luvattomasti maahan tulevia. Metzger riitaantui David Duken kanssa ja irrotti Kalifornian Ku Klux Klanin vuonna 1980 liittovaltiotason liikkeen alaisuudesta. Vuonna 1980 hän oli Yhdysvaltain demokraattisen puolueen ehdokkaana kongressivaaleissa ja sai noin 33 000 ääntä. Hän tavoitteli senaattoriehdokkuutta myös vuonna 1982, mutta hävisi demokraattien esivaalissa. Metzger perusti 1980-luvun alussa oman viharyhmänsä, White American Political Associationin, joka tuki "valkoisille ystävällisiksi" julistettuja ehdokkaita. Nimi muutettiin vuonna 1983 White Aryan Resistanceksi. Skinheadliikehdintä nousi samoihin aikoihin. Metzger piti skinheadeja katujen "sotilaina" ja ryhtyi näiden tukijaksi. Hän juonsi omaa Race and Reason -televisio-ohjelmaansa, loi sähköisen viestintäkanavan, julkaisi lehteä ja avasi yhteydenottoja varten puhelinlinjan. Hän vieraili Oprah Winfreyn, Phil Donahuen ja Geraldo Riveran puheohjelmissa. Toimittaja James Ridgeway kertoi kirjassa Blood in the Face: The Ku Klux Klan, Aryan Nations, Nazi Skinheads and the Rise of a New White Culture Metzgerin olleen aikansa aktiivisin henkilö nuorten rekrytoinnissa äärioikeistoliikkeisiin. Metzger järjesti poikansa kanssa rasistisen musiikin Aryan Fest -tapahtuman vuonna 1988. Hänellä oli vihkimys antisemitististä Kristillinen identiteetti -teologiaa edustaneena pappina. Metzger tuki Nation of Islamin johtajaa Louis Farrakhania rahoittamalla liikettä, pitämällä mielenilmauksen ja osallistumalla tämän puheeseen. Metzger arvosti mustaihoisia rasisteja, jotka – samoin kuin hän – vastustivat "rotujen sekoittumista" ja olivat antisemitistisiä. Vuonna 1990 oikeus Portlandissa totesi Metzgerin, hänen poikansa ja White Aryan Resistancen korvausvelvollisiksi skinheadien rasistisin motiivein tekemästä Mulugeta Serawin murhasta. Korvauksia määrättiin maksettaviksi 12,5 miljoonaa dollaria. Oikeuden mukaan Metzger oli poikansa kanssa yllyttänyt Portlandin skinheadeja konflikteihin värillisten kanssa ennen murhaa. Päätöksen jälkeen White Aryan Resistance ajautui käytännössä vararikkoon ja sen toiminta supistui. Metzger julkaisi myöhemminkin pamfletteja, piti yllä järjestönsä puhelinlinjaa ja levitti järjestön nettialustalla propagandaa. Metzgerillä oli kuusi lasta. Hän kuoli Parkinsonin taudin komplikaatioihin 82-vuotiaana. == Lähteet == Luokka:Yhdysvaltalaiset uusnatsit Luokka:Vuonna 1938 syntyneet Luokka:Vuonna 2020 kuolleet
Fenimore Chatterton

Fenimore Chatterton (21. heinäkuuta 1860 – 9. toukokuuta 1958) oli yhdysvaltalainen republikaaninen poliitikko, liikemies ja lakimies. Hän astui Wyomingin kuvernööriksi huhtikuussa 1903 edellisen kuvernöörin DeForest Richardsin kuoltua ja toimi virassa vuoteen 1905 asti. https://www.wyohistory.org/encyclopedia/deforest-richards ==Lähteet== Luokka:Wyomingin kuvernöörit Luokka:Yhdysvaltalaiset republikaanipoliitikot Luokka:Vuonna 1860 syntyneet Luokka:Vuonna 1958 kuolleet
Queen of Tears

Queen of Tears () on televisioyhtiö tvN:n esittämä eteläkorealainen draamasarja. Sen päärooleissa ovat Kim Soo-hyun ja Kim Ji-won. Sarjaa esitetään myös Netflixissä. == Lähteet == == Aiheesta muualla == * Viralliset kotisivut Luokka:2020-luvun eteläkorealaiset draamasarjat Luokka:tvN:n televisiosarjat
King the Land

King the Land () on televisioyhtiö JTBC:n esittämä eteläkorealainen draamasarja. Sen päärooleissa ovat Lee Jun-ho ja Im Yoon-ah. Sarjaa esitetään myös Netflixissä. == Lähteet == == Aiheesta muualla == * Viralliset kotisivut Luokka:2020-luvun eteläkorealaiset draamasarjat Luokka:JTBC:n televisiosarjat
Parkkumi

Parkkumi () on villaa sisältävä kangas, jossa loimet ovat puuvillaa tai pellavaa. Kudottaessa villa on karstavillaa ja sidos on kudepomsi. Parkkumi on raidallinen kangas, jota käytetään kansallispukujen hameissa, liiveissä ja röijyissä. Parkkumi on rakenteeltaan ryhdikäs ja tiivis. Parkkumia kutsutaan Suomen ulkopuolella muissa Pohjoismaissa kalmikiksi. == Katso myös == * Verka * Karttuuni == Lähteet == Luokka:Tekstiilien raaka-aineet
Karttuuni

Karttuuni (< holl. < arab.) on kangas, jota käytetään muun muassa kansallispukuihin. Se on joko puuvillaa tai pellavaa. Sen kudontaan käytetään palttinasidosta ja siihen painetaan kuvioita. Ohutta puuvillaista karttuunia käytetään Rantalakeuden kansallispuvun esiliinaan. == Lähteet == Luokka:Tekstiilien raaka-aineet